हादसे में घायल महिला ने तोड़ा दम
शराबी से आहत प|ी ने कीटनाशक निगला, मौत
पतिके शराब पीने की आदत से तंग आकर महिला ने मंगलवार की सुबह कीटनाशक निगलकर खुदकुशी कर ली है। एएसआई बलविंदर सिंह ने बताया कि गांव नंगल निवासी 37 वर्षीय महिला जसविंदर कौर की शादी करीब 17 साल पहले लाभ सिंह के साथ हुई थी। शादी के बाद महिला ने तीन बच्चों को जन्म दिया।
इसमें दो लड़कियां एक लड़का शामिल है। वहीं महिला का पति ट्रक ड्राइवर होने के चलते शराब समेत नशा करने का आदी था। वह उसके शराब पीने का विरोध करती थी, जिसके चलते दोनों में झगड़ा होता था।
गांववासियों का कहना है कि महिला ने इसी परेशानी के चलते मंगलवार की सुबह करीब 8 बजे कीटनाशक निगल लिया था। उसकी तबीयत बिगड़ने पर उसे दीप अस्पताल ले जाया गया, जहां उसकी मौत हो गई। पुलिस ने लाश को पोस्टमार्टम के लिए सरकारी अस्पताल में रखवा दिया है।
पुलिस ने घटना की जानकारी मृतका के मायके गांव रायसर जिला बरनाला में पिता साधू सिंह को दी। पुलिस का कहना है कि मृतका के पिता साधु सिंह के आने के बाद उसके बयान पर पुलिस आगे की कार्रवाई करेगी।
जानकारी अनुसार मृतका के मायके में पिता के अलावा और कोई नहीं है। अगर मृतका के पिता की ओर से दामाद के खिलाफ कानूनी कार्रवाई करवाई जाती है तो तीन बच्चों की परवरिश का संकट खड़ा हो जाएगा।
मायके में पिता के सिवाय कोई नहीं, उनके आने पर होगी कार्रवाई
hin_Deva hin_Deva hin_Deva hin_Deva hin_Deva hin_Deva hin_Deva hin_Deva